Diari Oficial de la Generalitat Valenciana


Sumari del DOGV 491, del 22-12-1986 (1986/807808)

ORDRE de 10 de desembre de 1986, de la Conselleria d'Agricultura i Pesca, per la qual es regulada la concessió de subvencións per a la realització d'estudis o activitats en matèria de conservació de la natura.
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1986/12/10/(1)/dof/vci/html**

### Dades del document

Número de DOGV
:   491

Data del DOGV
:   22-12-1986

Secció del DOGV
:   DISPOSICIONS GENERALS

Número del document
:   1986/807808


Data del document
:   10-12-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 10 de desembre de 1986, de la Conselleria d'Agricultura i Pesca, per la qual és regulada la concessió de subvencions per a la realització d'estudis o activitats en matèria de conservació de la natura.  
La protecció i la conservació de la flora i fauna silvestres i dels espais naturals, constitueix un objectiu general de la societat i per aquesta raó resulta imprescindible la col·laboració dels ciutadans en aquesta important tasca.   
La Conselleria d'Agricultura i Pesca, té el propòsit de prestar suport i fomentar les activitats i els estudis que duguen a terme Entitats associatives o persones físiques en aquesta matèria.   
En atenció d'aquests motius, i a proposta de la Direcció General de la Producció Agrària:   
ORDENE:   
Article primer  
Per aquesta Ordre és regulada la concessió de subvencions per a la realització d'estudis o activitats en matèria de conservació de la natura. Les subvencions podran ser sol·licitades:   
a) Per Entitats Col·lectives (Associacions, Grups o Col·lectius) sense finalitat lucrativa, entre els objectius de les quals figuren les de defensa i conservació de la Natura i l'àmbit d'actuació habitual siga la Comunitat Valenciana.   
b) Per persones físiques, de prestigi reconegut, o bé per estudiants que vulguen efectuar el seu treball de Llicenciatura o la seua tesi doctoral en aquest camp, sempre que tinguen el domicili habitual a la Comunitat Valenciana.   
Article segon  
Podran ser objecte de subvenció:   
- Els estudis sobre espècies o poblacions animals o vegetals   
- Els estudis sobre espais naturals.   
- Les activitats dirigides cap a la protecció o el foment de poblacions animals o vegetals o dels seus hàbitats.   
Hom valorarà especialment aquells projectes que tinguen un major interés des del punt de vista de l'aplicació pràctica.   
Article tercer  
Les activitats o els estudis objecte de subvenció hauran de posseir caràcter puntual o singular i caldrà que resulten d'interés per a la Comunitat Valenciana. Hauran de ser efectuats en el termini que haja estat fixat en cada ca s, atenent a les peculiaritats del projecte.   
Article quart  
Les sol·licituds seran presentades al Registre General de la Conselleria d'Agricultura i Pesca i es podria seguir també qualsevol dels procediments establerts en l'article 66 de la Llei de Procediment Administratiu. Aniran dirigides al Director General de la Producció Agrària i hauran d'incloure, almenys, les dades següents:   
- Nom de l'Entitat o persona física, seu social, domicili i número de registre o de DNI.   
- Relació breu de les activitats efectuades en el camp de la conservació de la Natura des de la data de constitució de l'entitat, o Currículum Vitae, en el cas de persona física.   
- Descripció de l'estudi o activitat proposada:   
objectius, metodologia, data i àmbit en què serà efectuat i qualsevol altra dada d'interés.   
- Pressupost detallat de despeses de l'estudi o de l'activitat a efectuar.   
- Documentació acreditativa d'estar al dia en el pagament de les obligacions fiscals i front la Seguretat Social.   
Article cinqué  
La subvenció serà atorgada pel Director General de la Producció Agrària. La quantia d'aquesta no podrà superar el 50% del pressupost de despeses presentat pel peticionari i en tot cas estarà subjecta a les limitacions pressupostàries.   
Per a l'abonament de les subvencions serà requisit imprescindible que els adjudicataris aporten a la Direcció General de la Producció Agrària documentació que acredite que l'estudi o l'activitat objecte de subvenció ha estat efectuat.   
Aquest abonament podrà ser fraccionat en parts que seran lliurades en rebre els resultats de cadascuna de les parts en què es dividesca l'estudi o l'activitat.   
DISPOSICIONS FINALS  
Primera  
Es facultada la Direcció General de la Producció Agrària, per dictar les disposicions necessàries per al desenvolupament d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 10 desembre de 1986.   
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI